Data was extracted from:https://www.infomed.co.il/diseases/ecthyma-gangrenosum/

המומחים של
Info
med
מסבירים:
אכטימה גנגרנוזום הוא נגע בעור המופיע בזמן אלח דם (ספסיס), בדרך כלל כתוצאה ממתגים גרם-שליליים, אך גם ממחוללים אחרים לרבות פטריות. הגורם האופייני הוא Pseudomonas aeruginosa.
שכיחות הנגעים פחתה בשנים האחרונות באופן ניכר עם הירידה בשכיחות הזיהומים הקשים כתוצאה מפסידומונס. הנגעים הם עגולים או סגלגלים וגודלם 5-1 ס"מ. בסיסם הוא אזור אדמדם ומורם שבמרכזו אזור שלפוחיתי ההופך במהרה לנימקי (נקרוטי), לפעמים דמי (המוראגי).
בידוד המחולל מהנגע עשוי לסייע לאבחון הזיהום המערכתי ולהכוונת הטיפול. במרבית המקרים ניתן לבודד את המחולל מזרם הדם ולקבוע את הטיפול האנטיביוטי בהתאם.
ד"ר מרים וינברגר
האנציקלופדיה הישראלית לרפואה
הוצאת ידיעות ספרים 2007